I**nformacije za študente, ki se vpisujejo na magistrski študijski program Pravo (druga stopnja)**

Prvi prijavni rok se izteče 9. 9. 2016, drugi prijavni rok poteka od 16. 9. 2016 do 19. 9. 2016.

Za redni študij je razpisanih 245 mest, za izredni 35. (za državljane Republike Slovenije in državljane članic EU). V primeru omejitve vpisa (prijavljenih več kandidatov, kot je razpisanih mest) bo izbira kandidatov opravljena na podlagi ponderirane povprečne ocene; osnova za izračun povprečne ocene je zmnožek ocene in števila ECTS pri posameznem predmetu.

Študenti boste po zaključenem prijavnem postopku, prejeli na dom uradno obvestilo o sprejetju na študijski program ter navodila glede vpisa, predvidoma v naslednjem tednu. Takrat bodo tudi že znani datumi vpisov.

Študentom, ki ste zaključili prvostopenjski študij z izpiti,  vam  status študenta preneha na sledeč način, tisti, ki ste kandidirali za vpis v prvem  prijavnem roku imate status študenta do 12. 9. 2016, tisti, ki pa boste kandidirali  v drugem prijavnem roku  pa imate status študenta do 20. 9. 2016. Potrdila o zaključku študija boste prejeli na vpisu.

V štud. letu 2016/17 bo fakulteta izvajala vse štiri usmeritvene module v celoti. Poleg usmeritvenega modula vpiše študent še dva izbirna predmeta; kot izbirni predmet se lahko vpiše tudi kateri od predmetov iz preostalih treh modulov.

Menjava izbirnih predmetov po vpisu ne bo mogoča; vsebina vseh izbirnih predmetov, obveznosti za pristop k izpitu in način opravljanja izpita je objavljena na povezavi <http://www.pf.uni-lj.si/ii-stopnja/ucni-nacrti-20162017-35092/> , urnik za študijsko leto pa na <http://www.pf.uni-lj.si/ii-stopnja/urnik-23286/> .

Za zaključek študija po II. stopnji je potrebno izdelati in uspešno zagovarjati magistrsko diplomsko delo. Študenti (vpisani v prvi letnik in absolventi) lahko svoje predloge tem za magistrsko delo predložite mentorjem do 5.10.2016 ali pa jo izberete iz seznama tem, ki bo objavljen po 12.10.2016, kot določa spremenjeni Pravilnik o zaključku študija in magistrskem diplomskem delu - <http://www.pf.uni-lj.si/media/pravilnik.o.magistrskem.dipl.delu.cistopis.velja.od.1.10.2016.2.pdf>

Izr. prof. dr. Katja Filipčič, prodekanja